### 16.    Beslutning om at godkende Forslag til Kommuneplan 2017-2028

**Åbent**

Sagsnr.: 326-2016-61814       J.nr.: 01.02.03           Dokumentnr.:
326-2017-150440

**Sagstype**

Beslutning.

**Resume og sagens baggrund**

En ny Kommuneplan skal vedtages inden udgangen af 2017. Med
udgangspunkt i særligt Kalundborg Kommunes *Udviklingsstrategi - samarbejde
for bedre resultater* mv. har administrationen udarbejdet et Forslag til
Kommuneplan 2017-2028, som er en fuld revision af Kommuneplan 2013-2024, men
med fokus på udvalgte temaer.

Politisk inddragelse undervejs i
processen:

· Orientering om Kommuneplan 2017, herunder præsentation af
udvalgte temaer og emner (TMU, ØU og KB, januar 2017)

· Beslutning om indhold af Kommuneplan 2017 i relation til ny
planlov (TMU og ØU, april 2017)

· Beslutning om det videre arbejde med tema
"Erhvervsudbygning" i Kommuneplan 2017 (TMU og ØU, maj 2017)

· Beslutning om det videre arbejde med tema
"Skovrejsning" i Kommuneplan 2017 (TMU, maj 2017)

· Beslutning om det videre arbejde med tema "Grønt
Danmarkskort" og økologiske forbindelser" (TMU, maj 2017)

**Indstillinger**

Direktøren indstiller, at:

1. "Forslag
til Kommuneplan 2017-2028" godkendes til offentlig fremlæggelse i 8 uger.

2. Der inviteres
til borgermøde om kommuneplanforslaget primo september 2017.

3. Vurderingen om,
at der ikke skal gennemføres en miljøvurdering af kommuneplanforslaget,
offentliggøres med en klagefrist på 4 uger.

4. *”Behandling
af høringssvar - indkaldelse af ideer og forslag til planlægning for udvidelse
af Rema1000, [adresse] 19-23, [adresse]"* tages til efterretning.

5. Administrationen
bemyndiges til at foretage nødvendige redaktionelle ændringer inden
planforslaget offentligt fremlægges.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

Kommuneplanrevision 2017 behandler en række udvalgte temaer,
der dels følger op på mål i Udviklingsstrategien, dels har afsæt i den gældende
Kommuneplan 2013 og statslige interesser og krav. Temaerne behandler både by-
og landområder - herunder erhvervsudbygning, landsbyer, skovrejsning og Grønt
[adresse]. Der er fokus på såvel mulige potentialer og sammenhænge som på
konkret planlægning. Grundlæggende er kommuneplanen skåret til, så
omdrejningspunktet er arealplanlægning og initiativer, der har et fysisk
aftryk. Det betyder, at kommuneplanen ikke længere indeholder politikker og mål
for den kommunale serviceforsyning.

[adresse] er en digital plan og Forslag til
Kommuneplan 2017 findes her: [www.kp2017.kalundborg.dk/](http://www.kp2017.kalundborg.dk/)

*Læsevejledning*: Væsentlige ændringer og
planlægningsmæssige tiltag i forhold til den gældende Kommuneplan 2013 er
indskrevet med fed tekst, mens tekst der slettes er angivet med overstregning.
Ren ajourføring af data og tekst er ikke fremhævet. Administrationen vil frem
mod Teknik- og Miljøudvalgets behandling af sagen foretage de sidste
ændringer/tilføjelser (jf. punkt om ny planlov nedenfor), mindre rettelser og
korrekturlæsning af kommuneplanforslaget.

*Lovforslag om modernisering af planloven er vedtaget*

Folketinget har den 1. juni 2017 vedtaget lovforslaget om
modernisering af planloven. Moderniseringen træder i kraft allerede den 15.
juni 2017. Lovforslaget indeholder en overgangsbestemmelse, der betyder, *at
det statslige tilsyn med planforslag sker efter de bestemmelser i planloven,
der var gældende på det tidspunkt, hvor kommunalbestyrelsen vedtog planforslaget
og traf beslutning om at sende planforslaget i offentlig høring.*

For Forslag til Kommuneplan 2017-2028 betyder det, at planforslaget
skal overholde reglerne i den nye planlov. Konkret betyder det, at
kommuneplanen bl.a. skal indeholde retningslinjer for beliggenheden af
erhvervsområder, som skal være forbeholdt produktionsvirksomheder og friholdes
for anden anvendelse uden tilknytning til produktionsvirksomheder. Forslag til
retningslinjer vil være indarbejdet i *Redegørelse for Erhvervsudbygning* ved
Teknik- og Miljøudvalgets behandling af sagen.

*Revision af emner og rammebestemmelser*

Som bilag 1 er vedlagt notat der beskriver, hvordan de
enkelte, udvalgte emner, er behandlet i revisionen samt hvad der er resultatet
af revisionen/væsentlige opmærksomhedspunker.

Som bilag 2 og 2a er vedlagt notater der beskriver, hvordan
administrationen har arbejdet med udvalgte rammebestemmelser og hvilke
ændringer i rammeområders geometri og indhold der i øvrigt er indeholdt i
revisionen.

*Foroffentlighed*

Der har været afholdt foroffentlighed om planlægning for
erhvervsudbygning i februar og marts 2017 (bilag 3a). Der indkom ingen
bemærkninger. Der har ligeledes været afholdt foroffentlighed om udvidelse af
Rema 1000 på [adresse] 19-23 (bilag 3b). De indkomne bemærkninger er behandlet
i bilag 3c.

*Erhvervsudbygning*

I forlængelse af den gennemførte foroffentlighed og Teknik-
og Miljøudvalgets beslutning lægger kommuneplanforslaget op til at udlægge nyt
areal til erhverv øst for [adresse] (jf. kort der indgår i bilag 4). Der
tages bl.a. afsæt i, at omfanget af arealer, som er til rådighed for ny
erhvervsudbygning er reduceret med ca. 22 ha siden 2013. Området omfatter areal
både syd og nord for jernbanen og udgør i alt ca. 42,5 ha, dog vurderes det, at
arealet der reelt har potentiale for erhvervsudbygning udgør højst 25 ha. Dette
skyldes, at en del af arealet er udpeget lavbundsareal og §3-beskyttet
engområde, som administrationen forudsætter friholdt for bebyggelse, men
potentielt kan bidrage med naturkvalitet i erhvervsområdet. Desuden er en del
af arealet omfattet af 200 m bred reservation til anlægsområde for forbedring
af rute 22. Det er en foreløbig og ikke endeligt fastlagt linjeføring.

*Screening for miljøvurdering*

I forbindelse med udarbejdelsen af planforslaget er der
foretaget en screening efter lov om miljøvurdering af planer og programmer ud
fra, hvor der sker indholdsmæssige eller arealmæssige ændringer i forhold til
det tidligere plangrundlag (jf. bilag 4). Herunder er der overordnet sket
ændringer inden for følgende emner: Erhvervsudbygning, Skovrejsning, Grønt
[adresse] og økologiske forbindelser, mindre udvidelse af Kalundborg
centerområde mod øst.

På baggrund af den gennemførte screening vurderes det samlet
set, at der ikke er forhold i forbindelse med udarbejdelsen af
kommuneplanforslaget, der skal undersøges nærmere i en miljøvurdering. Screeningen
har været udsendt i høring hos berørte myndigheder. Der er ikke modtaget
bemærkninger hertil.

*Indberetning til Plansystem.dk*

Når indberetningen til PlansystemDK er gennemført vil høringsperioden
blive annonceret og fristen for at indgive høringssvar offentliggjort. Høringsperioden
skal være mindst 8 uger, jf. planloven, og forventes at løbe fra primo august
til primo oktober 2017. Administrationen foreslår, at der afholdes et
borgermøde om kommuneplanforslaget primo september 2017.

**Økonomiske konsekvenser**

Ingen.

**Teknik- og Miljøudvalgets møde
den 8. juni 2017:**

Anbefales.

**Økonomiudvalgets møde den 21.
juni 2017:**

Anbefales.

**Bilag**

|  |  |
| --- | --- |
| Bilag 1 - Notat om behandlede temaer og emner i Kommuneplan 2017 | 326-2017-170327 |
| Bilag 2 - Notat om revision af rammebestemmelser Kommuneplan 2017 | 326-2017-183275 |
| Bilag 2a - Notat om gennemgang af udvalgte rammeområder i [adresse] | 326-2017-179014 |
| Bilag 3a - Foroffentlighed om planlægning for erhvervsudbygning, februar/marts 2017 | 326-2017-179636 |
| Bilag 3b - Foroffentlighed om planlægning for udvidelse af Rema1000, [adresse] 19-23, [adresse] 326-2017-179638 |
| Bilag 3c - Hvidbog, foroffenltlighed om udvidelse af Rema 1000, [adresse] 19-23, [adresse] 326-2017-179637 |
| Bilag 4 - Screening for miljøvurdering med bilag - [adresse] | 326-2017-172233 |